Verpleër wat glo pasiënt verkrag vandag weer in hofMichael Moema. Foto: Mariné Jacobs/OFM ŉ Verpleër wat daarvan verdink word dat hy in Oktober 2011 ŉ sterwende parapleeg met kanker in ŉ staatshospitaal in Bloemfontein in verkrag het, verskyn vandag weer in die Vrystaatse landdroshof. Magda Lombard (51) het ŉ maand ná die voorval in die Bloemfontein MediClinic gesterf. Volgens ŉ beëdigde verklaring wat die vrou voor haar afsterwe gemaak het, het Michael Moema (33) saam met ŉ ander verpleegster, Janette Kgoame, in haar kamer ingekom en haar seksueel aangerand.